
Številka: 	21400-3/2023/15
Datum: 	27. 2. 2025 



Na podlagi  2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) ter drugega odstavka 41. člena Zakona o začasni zaščiti razseljenih oseb (Uradni list RS, št. 16/17 – uradno prečiščeno besedilo) je Vlada Republike Slovenije na 143. redni seji dne 
27. 2. 2025 pod točko 1.9 sprejela naslednji


S K L E P :


1. Vlada Republike Slovenije je odločila, da se projekt nastanitve otrok iz Luganske regionalne sirotišnice št. 2 iz Ukrajine in njihovega spremljevalnega osebja z lastnimi otroki v Dijaškem domu – Srednja gozdarska, lesarska in zdravstvena šola Postojna ter v nastanitvenem objektu v naselju Slavina nadaljuje v obdobju od 5. 3. 2025 do 
30. 6. 2025.

2. Sredstva, povezana z bivanjem oseb iz prejšnje točke, ki jih zagotavlja Urad Vlade Republike Slovenije za oskrbo in integracijo migrantov, so predvidena za:
      – 	stroške oskrbnine,
      – 	stroške povezane z nastanitvijo,
      – 	stroške kadra, 
      – 	materialne stroške,
      – 	stroške interesnih dejavnosti.

3. Vrednost projekta je ocenjena na 146.232,18 evra. V dijaškem domu bo nastanjeno spremljevalno osebje in njihovi otroci. Predvidoma gre za 12 oseb. V nastanitvenem objektu v naselju Slavina bodo nastanjeni predvidoma štirje otroci iz Luganske sirotišnice 
št. 2 iz Ukrajine. Finančna konstrukcija je določena v prilogi tega sklepa.

4. Za varstvo in vzgojo otrok skrbi spremljevalno osebje, ki prihaja z otroki iz Luganske sirotišnice št. 2 iz Ukrajine. V pomoč jim je kader, ki ga zagotovi Dijaški dom – Srednja gozdarska, lesarska in zdravstvena šola Postojna.

5. [bookmark: _GoBack]Urad Vlade Republike Slovenije za oskrbo in integracijo migrantov ter Dijaški 
dom – Srednja gozdarska, lesarska in zdravstvena šola Postojna skleneta poseben dogovor o izvajanju in financiranju projekta nastanitve otrok iz Luganske regionalne sirotišnice št. 2 iz Ukrajine.






Barbara Kolenko Helbl
generalna sekretarka



Priloga:
· Finančna konstrukcija z obrazložitvijo za nastanitev štirih otrok in spremljevalnega osebja z otroki iz Luganske sirotišnice št. 2 iz Ukrajine



Prejmejo:
· Urad Vlade Republike Slovenije za oskrbo in integracijo migrantov
· Ministrstvo za notranje zadeve
· Ministrstvo za delo, družino, socialne zadeve in enake možnosti
· Ministrstvo za finance
· Ministrstvo za vzgojo in izobraževanje
· Služba Vlade Republike Slovenije za zakonodajo
· Urad Vlade Republike Slovenije za komuniciranje

